paragraph_text: Njemački graditelj utvrda Daniel Specklin predložio je, sredinom 16. stoljeća, da se eskarpa snizi i zakloni glasijom. Njegov je prijedlog tek djelomično prihvaćen u 19. stoljeću. Krajem 18. stoljeća Francuz Lazare Carnot odvaja eskarpni zid od zemljanog bedema, njegova je verzija manje visine (do 5 metara) te je radi onemogućavanja eskaladiranja na nju je postavljana željezna rešetka. Poslije pojave olučne artiljerije neki graditelji utvrda su sasvim izbacili eskarpni zid, postavljajući umjesto njega samo željeznu rešetku. Drugi su, pak, pokušali produžiti upotrebu eskarpe većom debljinom, spuštanjem ispod razine glasije i upotrebom betona.